**Adatkezelési tájékoztató**

**Az „Év Felelős Foglalkoztatója 2018” pályázat**

Az OFA Nonprofit Kft. az „Év Felelős Foglalkoztatója 2018” elnevezésű pályázata azon munkáltatóknak szól, akik az emberi erőforrást vállalatuk legfontosabb értékeként kezelik és megtartásuk, fejlesztésük és jóllétük érdekében erőfeszítéseket is tesznek.

A pályázat összegyűjti és díjazza azokat a hazai munkáltatókat, valamint közzéteszi azokat a jó gyakorlatokat, melyek hozzájárulnak e terület fejlődéséhez, kiemelkedő és iránymutató tevékenységet folytatnak a foglalkoztatás területén.

Tájékoztatjuk, hogy az OFA Nonprofit Kft., a pályázatok anyagát – a pályázó jóváhagyását követően –megjelenteti kiadványában, valamint az OFA Nonprofit Kft. és médiapartnerei online felületein.

* Adatkezelés célja: a pályázó, mint felelős foglalkoztató tevékenységének bemutatása
* Kezelt adatok köre: érintett neve, tevékenységével kapcsolatos adatok, képmása
* Adatkezelés jogalapja: az érintett hozzájárulása, a Polgári Törvénykönyvről szóló 2013. évi V. törvény 2:48 § (1) és (2) bekezdése
* Adatkezelés időtartama: pályázat esetében az OFA honlapján elérhető Adatkezelési tájékoztatóban rögzített időtartam, kiadvány esetében nincs korlátozva
* Címzettek: a kiadvány szerkesztésével megbízott, médiapartnerek (pld: HRPortál)
* Adattörlés, tiltakozás az adatkezelés ellen: amennyiben az érintett nem kíván a kiadványban, az OFA Nonprofit Kft. és médiapartnerei online felületein szerepelni, a pályázó szervezettől kérheti, hogy tegye felismerhetetlenné, vagy törölje személyes adatát, ezáltal a jóváhagyott anyagba már nem kerül be az érintett személyes adat

A kezelt személyes adatok (név, fényképfelvétel) tekintetében a pályázói jóváhagyás garantálja, hogy kizárólag olyan személyes adatok kerüljenek a nyilvánosságra hozott anyagokba, amelyek felhasználása esetén a pályázó rendelkezik az érintettek hozzájárulásával.

Nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén.

Az OFA Nonprofit Kft. személyes adatok kezelésével kapcsolatos további információkat tartalmazó tájékoztatója a <http://ofa.hu/files/kozhasznu/Adatkezelesi_tajekoztato.pdf> elérhetőségen olvasható.

Budapest, 2018. október 05.